recursal/SuperWikiNEXT-32B huggingface dataset:
Η **Σοφία-Καρολίνα** (γερμ.: *Sophia-Crolina von Brandenburg-Kulmbach von Hohenzollern*, 31 Μαρτίου 1705 - 7 Ιουνίου 1764) από τον Οίκο των Χοεντσόλερν ήταν κόρη του μαργράβου του Βρανδεμβούργου-Κούλμπαχ και με τον γάμο της έγινε πριγκίπισσα του Ανατολικής Φρισίας.

Βιογραφία
---------

Ήταν η τρίτη κόρη του Χριστιανού-Ερρίκου μαργράβου του Βρανδεμβούργου-Μπαϊρόιτ-Kούλμπαχ και της Σοφίας-Χριστιανής, κόρης του Αλβέρτου-Φρειδερίκου κόμη του Βόλφσταϊν.

Παντρεύτηκε το 1723 τον Γεώργιο-Αλβέρτο πρίγκιπα της Όστφισλαντ. Το 1734 έγινε χήρα και το 1735 προσκλήθηκε στη Δανία από τον Χριστιανό ΣΤ΄ της Δανίας, που ήταν νυμφευμένος με την αδελφή της, τη Σοφία-Μαγδαληνή. Έζησε μόνιμα στην Αυλή της Δανίας μετά το 1740 μέχρι το τέλος της. Περιγράφεται ως γοητευτικά ωραία, και η αδελφή της, η βασίλισσα, φέρεται να ζήλευε: πιστεύεται ευρέως ότι η Σοφία-Καρολίνα και ο βασιλιάς είχαν μία σχέση, αλλά αυτό δεν έχει επιβεβαιωθεί ποτέ. Το 1766 αυτές οι φήμες οδήγησαν σε μία υπόθεση: μία γυναίκα, η Άννα-Σοφία-Μαγδαληνή-Φρειδερίκη-Ουλρίκε ζήτησε σύνταξη, με την αξίωση ότι ήταν κόρη της Σοφίας-Καρολίνας και του Χριστιανού ΣΤ΄.

Οικογένεια
----------

Παντρεύτηκε το 1723 τον Γεώργιο-Αλβέρτο πρίγκιπα της Ανατολικής Φρισίας (Ostfriesland). Δεν απέκτησαν απογόνους.

Βιβλιογραφικές αναφορές
-----------------------

1. 1 2  Darryl Roger Lundy: (Αγγλικά) *The Peerage*. p46096.htm#i460953.
2. ↑  p46096.htm#i460953. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.

* Βιογράφος Dansk Lexikon / XVI. Δένω. Skarpenberg - Sveistrup (στα Δανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90959024
* GND: 138697450

 |

 |
Συντεταγμένες: 41°09′N 22°37′E﻿ / ﻿41.150°N 22.617°E﻿ / 41.150; 22.617

Το **Σελεμλί** (σλαβομακεδονικά: Селемли‎, σερβικά: Селемлија/Selemlija) είναι χωριό στον Δήμο Βογδάντσας της νοτιοανατολικής Βόρειας Μακεδονίας, στα σύνορα με την Ελλάδα. Το χωριό προηγουμένως κατοικήθηκε από Τούρκους, οι οποίοι εγκατέλειψαν το χωριό κατά τη διάρκεια του Α΄ Παγκοσμίου Πολέμου και επανακατοικήθηκε με Σέρβους από τη Βράνιε, των οποίων οι απόγονοι είναι πλέον η πλειονότητα.

Πληθυσμός
---------

Σύμφωνα με την απογραφή του 2002, το χωριό είχε συνολικά 327 κατοίκους, εκ των οποίων 292 δήλωσαν πως είναι Σέρβοι, ενώ οι υπόλοιποι 35, Σλαβομακεδόνες.

Παραπομπές
----------

1. ↑  2002 census results Στα αγγλικά και στα σλαβομακεδονικά (PDF)
Ο **Ρωμύλος Υετίων** ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πανελλήνιο πρωτάθλημα της σεζόν 1931-32.

Καριέρα
-------

Ο Υετίων ξεκίνησε την πορεία του στον Άρη από τα τμήματα υποδομών του συλλόγου, στα οποία εντάχθηκε το 1930. Το 1932 έπαιξε για πρώτη φορά με την πρώτη ομάδα των "κίτρινων", οι οποίοι κατέκτησαν το πρωτάθλημα Ελλάδος.

Αγωνιζόμενος ως δεξί εξτρέμ, έγινε μέλος της ενδεκάδας κατά διαστήματα για την σεζόν 1932-33, όταν ο Άρης κατέλαβε την δεύτερη θέση στο πανελλήνιο πρωτάθλημα, πίσω από τον Ολυμπιακό. Την ίδια χρονιά, η ομάδα της Θεσσαλονίκης έφθασε στον τελικό του κυπέλλου Ελλάδος. Στις 5 Φεβρουαρίου 1933, ο Άρης ήλθε ισόπαλος με τον Εθνικό με 2-2 και ηττήθηκε στον επαναληπτικό της Αθήνας με 2-1, στις 25 Μαρτίου 1933.

Παρέμεινε στον Άρη μέχρι το 1936, χωρίς όμως να γίνει βασικό μέλος της ομάδας μετά το 1933.

Παραπομπές
----------

1. ↑  Το πρωτάθλημα του 1932 | AllAboutARIS.com[*νεκρός σύνδεσμος*]
2. ↑  Greece - Final Tables 1906-1959
3. ↑  Τελικοί Κυπέλλου Ελλάδος 1932-1940

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Ο **Γαάλ** ήταν Χαναανιτικής καταγωγής επαναστάτης.[1] Το όνομά του ετυμολογείται ως *απόρριψη* ή *απέχθεια*, ενώ κατά τον Βελχάουζεν ως *σκαθάρι*. Το όνομα του πατέρα του ήταν Εβέδ[2] Εξεγέρθηκε κατά του κριτή Αβιμέλεχ υποκινώντας σε εξέγερση την φυλή Συχέμ υπερ των απογόνων Εμμώρ του Ευαίου.[1] Όμως ο επιστάτης του Αβιμέλεχ, ο Ζεβούλ, αποκάλυψε τις ενέργειες αυτές στον Αβιμέλεχ. Έτσι ο τελευταίος έστησε ενέδρα στους Συχεμίτες με τέσσερα σώματα στρατού νικώντας τον Γαάλ και τους άντρες του.[1]

Ο Γάάλ επισημαίνει την προσέγγιση του στρατού Αβιμέλεχ

Παραπομπές
----------

1. 1 2 3  Ανώνυμου, «Γαάλ», Θρησκευτική και Ηθική Εγκυκλοπαίδεια, τόμ. 4 (1964), στ. 98
2. ↑  The meaning of Gaal in the Bible
(From International Standard Bible Encyclopedia)

Πηγές
-----

* Ανώνυμου, «Γαάλ», Θρησκευτική και Ηθική Εγκυκλοπαίδεια, τόμ. 4 (1964), στ. 98
* The meaning of Gaal in the Bible(From International Standard Bible Encyclopedia)
Η **Σελενίτσα** (αλβανικά: Selenicë‎) είναι δήμος στον νομό Αυλώνα, στη νοτιοδυτική Αλβανία. Ο δήμος σχηματίστηκε το 2015 με τη μεταρρύθμιση της τοπικής αυτοδιοίκησης μετά από συγχώνευση των δήμους Αρμέν, Μπρατάι, Κοτέ, Σελενίτσα, Σεβαστέρ και Βλαχινέ που έγιναν δημοτικές ενότητες. Η έδρα του δήμου βρίσκεται στην πόλη Σελενίτσα. Ο συνολικός πληθυσμός είναι 18.476 άτομα (απογραφή 2011) και η συνολική έκταση 561,24 τ.χλμ.. Ο πληθυσμός του πρώην δήμου στην απογραφή του 2011 ήταν 2.235 άτομα. Η πόλη είναι γνωστή για τα ορυχεία βιτουμίνης. Ο ποδοσφαιρικός σύλλογος είναι η ΚΣ Σελενίτσα. Στην αλβανική απογραφή του 2011, η Σελενίτσα ήταν η μόνη κοινότητα όπου ο αριθμός των ατόμων που δήλωσαν Αρμάνοι ξεπέρασε τον αριθμό των ατόμων που δήλωσαν εθνοτικοί Αλβανοί.

Παραπομπές
----------

1. ↑  Albanian government budget legislation[*νεκρός σύνδεσμος*]
2. ↑  Law nr. 115/2014 Αρχειοθετήθηκε 2015-09-24 στο Wayback Machine.
3. ↑  «Interactive map administrative territorial reform». Αρχειοθετήθηκε από το πρωτότυπο στις 12 Ιανουαρίου 2017. Ανακτήθηκε στις 8 Ιουνίου 2015.
4. ↑  2011 census results Αρχειοθετήθηκε 2016-03-04 στο Wayback Machine.
5. ↑  2011 Census, Communes by Ethnicity
Ο **Γίρι Κραλ** (γεννημένος στις 8 Ιουνίου 1981) είναι Τσέχος πετοσφαιριστής. Έχει ύψος 200εκ και αγωνίζεται στη θέση του κεντρικού.

Καριέρα
-------

Ο Γίρι Κραλ έκανε τα πρώτα του βήματα στο χώρο της πετοσφαίρισης στις ακαδημίες της τσεχικής Οντολένα Βόντα, στην οποία παρέμεινε μέχρι το 2004.

Το 2004 αποφάσισε σε ηλικία 23 ετών να αφήσει για πρώτη φορά στην καριέρα του την Τσεχία και μεταπήδησε στην Ιταλία για λογαριασμό της Λάντσα Βερόνα. Ένα χρόνο αργότερα μεταπήδησε στη Σίσλει Τρεβίζο στην οποία παρέμεινε για τρία χρόνια έχοντας καταφέρει να κερδίσει αρκετούς εγχώριους τίτλους.

Μετά το πέρασμά του από την Τρεβίζο μετεγγράφη στην επίσης ιταλική Αντονβενέτα Πάντοβα, στην οποία παρέμεινε για ένα χρόνο. Το 2009 ταξίδεψε στην Ελλάδα στην οποία παρέμεινε για περίπου ενάμιση χρόνο αγωνιζόμενος αρχικά με τα χρώματα του Ηρακλή Θεσσαλονίκης κι έπειτα με αυτά του Ολυμπιακού Πειραιώς.

Αρχές του 2011, ο Κραλ μετεγγράφη στην τουρκική Χάλκμπανκ Ανκάρα, στην οποία παρέμεινε μέχρι το τέλος της αγωνιστικής περιόδου 2010-11. Το καλοκαίρι του 2011 επέστρεψε στην Ιταλία για λογαριασμό της Κόπρα Πασιέντζα, στην οποία παρέμεινε για ένα χρόνο.

Το 2012 ταξίδεψε στη Γαλλία για λογαριασμό της Μπεβό Κλουμπ, στην οποία παρέμεινε για δύο χρόνια.

Διεθνείς συμμετοχές
-------------------

Ο Γίρι Κραλ ήταν διεθνής με την εθνική ομάδα πετοσφαίρισης της Τσεχίας με την οποία έχει πραγματοποιήσει αρκετές συμμετοχές.

Τίτλοι
------

* 1 CEV Τσάμπιονς Λιγκ: 2006
* 2 Σούπερ Καπ Ιταλίας: 2006, 2007
* 1 Πρωτάθλημα Ιταλίας: 2007
* 1 Κύπελλο Ιταλίας: 2007
* 1 Πρωτάθλημα Τσεχίας: 2004
* 1 Κύπελλο Τσεχίας: 2004

Πηγές
-----
Συντεταγμένες: 47°12′25″N 38°55′53″E﻿ / ﻿47.20694°N 38.93139°E﻿ / 47.20694; 38.93139

Η **γενέθλιος οικία του Αντόν Τσέχωφ** βρίσκεται στο Ταγκανρόγκ της Ρωσίας, στην οδό Τσέχωφ αριθμός 69 (πρώην οδός Κουπεσέσκαγια, αργότερα οδός Αλεξαντρόφσκαγια, που μετονομάστηκε προς τιμήν του λίγο μετά το θάνατό του, το 1904) και πλέον έχει μετατραπεί σε μουσείο του συγγραφέα.

Το σπίτι χτίστηκε το 1859 με πλίνθους και η οικογένεια Τσέχωφ το μίσθωσε την περίοδο 1860 - 1861. Συγκεκριμένα, ο Πάβελ Γιεγκόροβιτς Τσέχωφ και η οικογένειά του (η σύζυγός του Γιεβγκένια Γιακόβλεβνα και οι δύο γιοι τους - ο τετράχρονος Αλέξανδρος Τσέχωφ και ο 2χρονος Νικολάι Τσέχωφ, τα επόμενα χρόνια η οικογένεια θα αποκτούσε ακόμα τέσσερα παιδιά) - ενοικίασαν το κτήριο το Δεκέμβριο του 1859. Ο Αντόν Τσέχωφ γεννήθηκε σε αυτό το σπίτι στις 17 Ιανουαρίου 1860. Τον Μάρτιο του 1861, η οικογένεια μετακόμισε σε άλλο σπίτι.

Το 1910 ο φιλολογικός και πολιτιστικός όμιλος «Κύκλος Τσέχωφ» του Ταγκανρόγκ που δημιουργήθηκε από τον συγγραφέα Γιεβγκένι Γκάρσιν, ένα έτος μετά το θάνατο του Τσέχωφ, τοποθέτησε στο σπίτι αναμνηστική πλακέτα.  ενώ το 1916 το δημοτικό συμβούλιο της πόλης παραχώρησε το οικόπεδο και το κτίριο της οδού Τσέχωφ 69, στον «Κύκλο», προκειμένου να το μετατρέψει σε μουσείο.  

Το 1921 το σπίτι ανακαινίστηκε και το 1924, μουσείο πλέον, εγκαινίασε την λειτουργία το με την έκθεση - αφιέρωμα στα νεανικά χρόνια του συγγραφέα. Το 1933, εκδόθηκε κρατικό διάταγμα της επίσημης λειτουργίας του σπιτιού ως μουσείου και το 1935 έγιναν εκτεταμένες ανακαινίσεις του χώρου που περιλάμβαναν την βελτίωση του περιβάλλοντος χώρου με την δημιουργία κήπου με κερασιές, παρτέρια, και μεταλλικά διαχωριστικά. Επίσης τότε, τοποθετήθηκε και μια προτομή του Τσέχωφ.  Την ίδια χρονιά, και στα πλαίσια του εορτασμού της 75ης επετείου από τη γέννηση του Αντόν Τσέχωφ, το σπίτι - μουσείο επισκέφτηκαν η αδερφή του συγγραφέα, Μαρία Τσέχοβα και η σύζυγός του, ηθοποιός Όλγα Κνίππερ. Η Μαρία Τσέχοβα μάλιστα, εξέθεσε στο μουσείο, αντικείμενα που βρίσκονταν στο κύριο μουσείο του Τσέχωφ, το σπίτι του στην Γιάλτα το επονομαζόμενο και «Άσπρη ντάτσα» 

Στο πλαίσιο των εορτασμών για την 150η επέτειο από τη γέννηση του Τσέχωφ, ο Ρώσος πρόεδρος Ντμίτρι Μεντβέντεφ επισκέφθηκε το σπίτι - μουσείο στις 29 Ιανουαρίου 2010.

Φωτογραφίες
-----------

* Το πατρικό σπίτι  - μουσείο του Αντόν Τσέχωφ σε καρτ-ποστάλ του 1910Το πατρικό σπίτι - μουσείο του Αντόν Τσέχωφ σε καρτ-ποστάλ του 1910
* Το σπίτι - μουσείο τον Μάιο του 2006.Το σπίτι - μουσείο τον Μάιο του 2006.

Παραπομπές
----------

1. 1 2  «Домик Чехова в Таганроге». *www.voopiik-don.ru*. Ανακτήθηκε στις 7 Απριλίου 2021.
2. ↑  Калашников, Сергей. «Домик Чехова». Ανακτήθηκε στις 7 Απριλίου 2021.
3. ↑  The President of Russian Federation Dmitri Medvedev participated in celebrating the 150th anniversary of the great Russian writer Anton Chekhov in the writer's home city of Taganrog.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6239148209314000460002
* LCCN: no2016160084

 |

 |
Η **Σοφία Καρλότα του Όλντενμπουργκ** (*Sophia Charlotte von Oldenburg*, 2 Φεβρουαρίου 1879 - 29 Μαρτίου 1964) ήταν κόρη του Φρειδερίκου Αύγουστου Β΄ του Όλντενμπουργκ.

Βιογραφία
---------

Γεννήθηκε στις 2 Φεβρουαρίου 1879 στο Κάστρο Όλντενμπουργκ, και ήταν το μεγαλύτερο παιδί και κόρη του Φρειδερίκου Αύγουστου Β΄ του Όλντενμπουργκ και της πρώτης συζύγου του Ελισάβετ Άννας της Πρωσίας.

Στις 27 Φεβρουαρίου 1906 παντρεύτηκε τον Άιτελ Φρειδερίκο της Πρωσίας στο Βερολίνο. Είχαν έναν δυστυχισμένο γάμο. Παρά τη θερμή υποδοχή της στο Βερολίνο, η Σοφία Καρλόττα απέτυχε να κάνει φίλους εκεί. Ο Άιτελ Φρειδερίκος της ήταν συνεχώς άπιστος. Ήταν ένας μοναχικός χρόνος για τη Σοφία Καρλόττα και κατοικούσε κυρίως στο Κάστρο Μπελβού στο Βερολίνο, όπου πέρασε το χρόνο της κυρίως διαβάζοντας, ζωγραφίζοντας και συνομιλώντας με έναν μικρό αριθμό φίλων.

Το ζευγάρι χώρισε στις 20 Οκτωβρίου 1926. Πιστεύεται ότι ήθελε να χωρίσει πριν από τον πόλεμο, αλλά τους εμπόδισε ο πατέρας του Άιτελ Φρειδερίκου. Σύμφωνα με πληροφορίες, ο Άιτελ Φρειδερίκος ξεκίνησε την διαδικασία διαζυγίου εναντίον της Σοφίας Καρλόττας στις 15 Μαρτίου 1919, επικαλούμενος την απιστία της πριν από τον πόλεμο. Τελικώς μια απόφαση που εκδόθηκε από το δικαστήριο, ανέφερε ότι ο Άιτελ Φρειδερίκος ήταν ο ένοχος.

Στις 4 Μαΐου 1927 παντρεύτηκε τον Χάραλντ φαν Χέιντεμαν, πρώην αστυνομικό στο Κάστρο Ραστίντε του Πότσδαμ. Η Σοφία Καρλόττα και από τους δυο γάμου της, δεν απέκτησε απογόνους.

Πέθανε στις 29 Μαρτίου 1964 στο Βεστερστίντε σε ηλικία 85 ετών.

Τίτλοι
------

* 2 Φεβρουαρίου 1879 – 27 Φεβρουαρίου 1906: *Η Υψηλότητα* Δούκισσα Σοφία Καρλότα του Όλντενμπουργκ
* 27 Φεβρουαρίου 1906 – 20 Οκτωβρίου 1926: *Η Βασιλική Υψηλότητα* Πριγκίπισσα Σοφία Καρλότα της Πρωσίας
* 20 Οκτωβρίου 1926 – 4 Μαΐου 1927: *Η Υψηλότητα* Δούκισσα Σοφία Καρλότα του Όλντενμπουργκ
* 4 Μαΐου 1927 – 29 Μαρτίου 1964: *Η Υψηλότητα* Δούκισσα Σοφία Καρλότα, Κα. Χάραλντ φαν Χέιντεμαν

Παραπομπές
----------

* Le Queux, William (1918). *Love Intrigues of the Kaiser's Sons*. New York: John Lane Company. ASIN B000Q9PC62.
* Radziwill, Catherine (1915). *The Royal Marriage Market of Europe*. New York: Funk and Wagnalls Company. ISBN 1-112-56551-5.
* Schwering, Axel von (1915). *The Berlin Court Under William II*. London: Cassell and Company, Ltd. ISBN 1-112-10547-6.
* A picture of Sophia Charlotte

1. ↑  «Prince Eitel Married», *The New York Times* (Berlin), 28 February 1906,
2. ↑  «Kaiser's Son to Marry», *The Washington Post*, 25 February 1906
3. ↑  «Baroness and Lawyer Defend Princess Eitel», *The New York Times* (Berlin), 14 March 1922,

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σοφία Καρλότα του Όλντενμπουργκ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 199162778
* ISNI: 0000 0003 5785 0957
* GND: 173271766
* BNF: cb16749921n (data)

 |

 |
Ο **Γεώργιος Συναδηνός Αστράς** (άκμασε π. 1354-1365/66) ήταν Βυζαντινός αξιωματούχος και έπαρχος.

Βιογραφία
---------

Το 1354, έχοντας τον τίτλο του *μεγάλου Στρατοπεδάρχη*, του ανατέθηκε η ανακαίνιση της Αγίας Σοφίας.   Το 1355 ονομάστηκε διοικητής της Αίνου στη Θράκη, παραμένοντας στο αξίωμα περίπου μέχρι το 1357.  Το 1360–1364 διετέλεσε κυβερνήτης του νησιού της Λήμνου και στη συνέχεια της Θεσσαλονίκης, μέχρι το τέλος του από πανώλη λίγο πριν τον Αύγουστο του 1368 .

Είχε κτήματα στη Λήμνο, μερικά από τα οποία κληρονόμησε ο γιος του Μιχαήλ Συναδηνός Αστράς (απεβ. το 1400), ενώ άλλα παραχωρήθηκαν στις Αθωνικές μονές Μεγίστης Λαύρας, Βατοπεδίου και Διονυσίου.  Είχε συγγένεια από γάμο με τον Αυτοκράτορα Ιωάννη Ε΄ Παλαιολόγο και φίλο τον λόγιο Δημήτριο Κυδώνη με τον οποίο αλληλογραφούσε.

Βιβλιογραφικές αναφορές
-----------------------

 

1. ↑  Guilland 1967, σελ. 509.
2. 1 2 3 4 5  PLP.

Πηγές
-----

* Guilland, Rodolphe (1967). "Le Stratopédarque et le Grand statopédarque". Recherches sur les institutions byzantines [Studies on the Byzantine Institutions]. Berliner byzantinische Arbeiten 35 (in French). Vol. I. Berlin and Amsterdam: Akademie-Verlag & Adolf M. Hakkert. pp. 498–521. OCLC 878894516.
* Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996) (στα γερμανικά). *Prosopographisches Lexikon der Palaiologenzeit*. Βιέννη: Verlag der Österreichischen Akademie der Wissenschaften. ISBN 3-7001-3003-1.
Στις 12 Ιουνίου 1991 διεξάχθηκαν οι πρώτες προεδρικές εκλογές στη Ρωσική Σοβιετική Ομοσπονδιακή Σοσιαλιστική Δημοκρατία. Οι εκλογές αυτές ήταν αποτέλεσμα του δημοψηφίσματος, που διεξήχθη στη χώρα τον Μάρτιο του ίδιου έτους, το οποίο προέβλεπε την εισαγωγή του αξιώματος του προέδρου και την απευθείας εκλογή του από τον λαό. Ο Μπόρις Γιέλτσιν, λαμβάνοντας 45.552.041 ψήφους, το 58,6% δηλαδή του συνόλου των ψήφων, εξελέγη ως ο πρώτος πρόεδρος της Ρωσίας. Παρά το γεγονός ότι ο Γιέλτσιν κατέβηκε στις εκλογές ως ανεξάρτητος υποψήφιος, έλαβε την υποστήριξη του κόμματος Δημοκρατική Ρωσία.

Παρά το γεγονός ότι τέσσερις από τους υποψηφίους ήσαν μέλη του Κομμουνιστικού Κόμματος, μόνο ο Νικολάι Ριζκόφ ήταν ο επίσημος υποψήφιος του κόμματος.

Σε αντίθεση με τις επόμενες εκλογές, στις εκλογές του 1991 ο αντιπρόεδρος εξελέγη μαζί με τον πρόεδρο σε κοινό ψηφοδέλτιο.

Αποτελέσματα
------------

| Υποψήφιος πρόεδρος | Υποψήφιος αντιπρόεδρος | Κόμμα | Ψήφοι | % |
| --- | --- | --- | --- | --- |
| Μπόρις Γιέλτσιν | Αλεξάντερ Ρουτσκόι | Ανεξάρτητοι | 45.552.041 | 58,6 |
| Νικολάι Ριζκόφ | Μπόρις Γκρόμοφ | Κομμουνιστικό Κόμμα της Σοβιετικής Ένωσης | 13.395.335 | 17,2 |
| Βλαντίμιρ Ζιρινόφσκι | Αντρέι Ζαβίτζε | Φιλελέυθερο Δημοκρατικό Κόμμα της Σοβιετικής Ένωσης | 6.211.007 | 8,0 |
| Αμάν Τουλίφ | Βίκτορ Μποτσαρόφ | Κομμουνιστικό Κόμμα της Σοβιετικής Ένωσης | 5.417.464 | 7,0 |
| Άλμπερτ Μακάσοφ | Αλεξί Σεργκέιφ | Κομμουνιστικό Κόμμα της Σοβιετικής Ένωσης | 2.969.511 | 3,8 |
| Βαντίμ Μπακάτιν | Ραμαζάν Αμπντουλατίποφ | Κομμουνιστικό Κόμμα της Σοβιετικής Ένωσης | 2.719.757 | 3,5 |
| Κανένας από τους παραπάνω | 1.525.410 | 2,0 |
| Άκυροι/λευκοί ψήφοι | 1.716.757 | – |
| **Σύνολο** | **79.507.282** | **100** |
| Εγγεγραμμένοι ψηφοφόροι/συμμετοχή | 106.484.518 | 74,7 |
| Πηγή: Nohlen & Stöver, University of Essex, Voice of Russia |

Παραπομπές
----------

1. ↑  Nohlen, D & Stöver, P (2010) *Elections in Europe: A data handbook*, p1642 ISBN 978-3-8329-5609-7
2. ↑  Nohlen & Stöver, p1659
3. ↑  Presidential elections in Russia Αρχειοθετήθηκε 2012-07-07 at Archive.is Voice of Russia
Συντεταγμένες: 39°6′37.5″N 26°33′28.2″E﻿ / ﻿39.110417°N 26.557833°E﻿ / 39.110417; 26.557833

Το **Γενί Τζαμί Μυτιλήνης** (μεταφράζεται από τα Τουρκικά ως *Νέο Τζαμί*) είναι ένα οθωμανικό τέμενος στην Μυτιλήνη, Λέσβο. Ανοικοδομήθηκε περίπου το 1825 από τον ναζίρη της Μυτιλήνης Μουσταφά Αγά Κουλαξίζη και βρίσκεται στην σημερινή συνοικία της Επάνω Σκάλας. Επί Οθωμανικής αυτοκρατορίας το τζαμί βρισκόταν στο κέντρο της αγοράς. Το κτίσμα είναι λιθόδμητο, είχε κεραμοσκεπή τρούλο και περιέχει στοιχεία βυζαντινής και οθωμανικής αρχιτεκτονικής.

Παραπομπές
----------

1. ↑  Λούπου, Αθηνά - Χριστίνα. «Γενί Τζαμί Μυτιλήνης». Οδυσσεύς - Υπουργείο Πολιτισμού. Ανακτήθηκε στις 8 Οκτωβρίου 2014.
Ο **Γεώργιος Στρίγκος** (12 Οκτωβρίου 1878 - 13 Ιανουαρίου 1956) ήταν έμπορος, τραπεζίτης, ναυλομεσίτης και πολιτικός.

Βιογραφικά στοιχεία
-------------------

Γεννήθηκε στο Κρανίδι Ερμιόνης και ήταν γιος του Κωνσταντίνου Στρίγκου, γιου του αγωνιστή του ΄21 Ιωάννη Στρίγκου, και της Μαρίας Ζερβού. Το 1888 η οικογένειά του εγκαταστάθηκε στον Πειραιά, όπου και μεγάλωσε. Αρχικώς προσλήφθηκε το 1896 στην Τράπεζα Αθηνών, απ' όπου παραιτήθηκε το 1902 επειδή δυσαρεστήθηκε που δεν έγινε υποδιευθυντής του υποκαταστήματος Πειραιώς.

Το πέρασμά του από την τράπεζα Αθηνών στάθηκε αρκετά σημαντικό για την περαιτέρω πορεία του καθώς απέκτησε χρήσιμες γνώσεις επί των οικονομικών. Μετά την παραίτησή του συνεργάστηκε με τον έμπορο Ιωάννη Φραγκιάδη ιδρύοντας την εταιρεία *Φραγκιάδης, Στρίγκος και Σία*, η οποία σύντομα κατέστη κερδοφόρα. Το 1913 αποχώρησε από την εταιρεία λόγω διαφορετικών απόψεων και δημιούργησε τη δική του επιχείρηση. Εν συνεχεία ίδρυσε, μαζί με μέλη της οικογένειας Εμπειρίκου, την τράπεζα Εμπειρίκου - Στρίγκου.

Ασχολήθηκε ενεργά με την πολιτική διατελώντας δημοτικός σύμβουλος Πειραιά. Στις εκλογές του 1926 εξελέγη βουλευτής Πειραιά, με το βενιζελικό κόμμα, ενώ στις γερουσιαστικές εκλογές του 1929 εξελέγη, για τριετή θητεία, γερουσιαστής από τον εκλογικό κατάλογο του Συλλόγου Εμπόρων. Στις γερουσιαστικές εκλογές του 1932 επανεξελέγη γερουσιαστής, θέση στην οποία παρέμεινε μέχρι το 1935.

Διετέλεσε ιδρυτικό μέλος και πρώτος πρόεδρος του Εμπορικού και Βιομηχανικού Επιμελητηρίου Πειραιώς, μέλος του δ.σ. της Εθνικής Τράπεζας της Ελλάδος καθώς και ιδρυτικό μέλος και μέλος του δ.σ. του Ναυτικού Μουσείου Πειραιά. Υπήρξε συλλέκτης σημαντικών έργων τέχνης. Η οικία του διατηρείται ακόμα και σήμερα, στο Πασαλιμάνι, και στεγάζει το ίδρυμα Λασκαρίδη.

Απεβίωσε στην Αθήνα και ενταφιάστηκε στον Πειραιά. Είχε αποκτήσει τρία παιδιά, τον Κωνσταντίνο πού πέθανε σε μικρή ηλικία, τον Δημήτριο και την Αγνή Στρίγκου, σύζυγο του Νικολάου Μπουροπούλου.

Παραπομπές
----------

1. 1 2 3 4  Βιογραφικό Στρίγκου Αρχειοθετήθηκε 2020-09-22 στο Wayback Machine. από την εφημερίδα "Ημερησία"
2. 1 2 3  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
Ο **Γεώργιος Τζίνης** ήταν Έλληνας δικηγόρος και επιχειρηματίας.

Βιογραφικά στοιχεία
-------------------

Γεννήθηκε στην Πάτρα και ήταν γιος του κτηματίας Θεόδωρου Τζίνη. Σπούδασε νομικά στο πανεπιστήμιο Αθηνών και συμπλήρωσε τις σπουδές του στο Παρίσι.

Ασχολήθηκε με το εμπόριο και απέκτησε εκτάσεις στο βορειοδυτικό τμήμα της Πάτρας, όπου μέχρι σήμερα ονομάζεται Τζίνη. Υπήρξε ιδρυτικό μέλος και ταμίας της Φιλαρμονικής Εταιρείας Πατρών καθώς και πρώτος πρόεδρος της Παναχαϊκής Γυμναστικής Ένωσης, πρόδρομου της Παναχαϊκής, κατά την περίοδο 1891 - 1892. Διετέλεσε μέλος στο διοικητικό συμβούλιο του δημοτικού βρεφοκομείου, μέλος του φιλολογικού συλλόγου Παρνασσός και πρόξενος της Ρουμανία ενώ είχε τιμηθεί και με τον χρυσό σταυρό του Σωτήρα.

Απεβίωσε το 1893 στην Πάτρα.

Αναφορές
--------

1. 1 2  Κώστας Τριανταφύλλου, *Ιστορικό λεξικό των Πατρών*, Πάτρα 1995, σελ.2060
Το **σκούδο** ήταν το νόμισμα του Μιλάνου μέχρι το 1806. Υποδιαιρέθηκε σε 6 *λίρες*, η καθεμία των 20 *σολδίων* ή 240 *δηναρίων* .

Το Μιλανέζικο σκούδο και η Μιλανέζικη λίρα αντικαταστάθηκαν στη συνέχεια το 1806 από την Ιταλική λίρα του Ναπολεόντειου Βασιλείου της Ιταλίας. Η συναλλαγματική του ισοτιμία ήταν 27 Μιλανέζικες λίρες = 4,5 Μιλανέζικα σκούδα = 20,723 ιταλικές λίρες (καθένα από 4,5 γραμ. εκλεκτού αργύρου) υπονοούσε μία εκλεκτή περιεκτικότητα σε ασήμι 20,723 γραμ. για το σκούδο. 

Ωστόσο από το 1814 έως το 1866 αυτό το νέο νόμισμα αντικαταστάθηκε από τη Λομβαρδο-Βενετική λίρα της Αυστρο-Ουγγρικής Αυτοκρατορίας, η οποία βασιζόταν στο Αυστριακό Συμβατικό τάληρο (Conventionsthaler). Η χρήση αυτού του νομίσματος σταμάτησε μόνο μετά τη διάλυση τού Βασιλείου της Λομβαρδο-Βενετίας το 1866, υπέρ αποκλειστικά της ιταλικής λίρας.

Νομίσματα
---------

Στα τέλη του 18ου αι. τα αργυρά νομίσματα κυκλοφόρησαν σε ονομαστικές αξίες 5 σολδίων, ½, 1 και 1½ λίρες, ½ και 1 σκούδο. Κόπηκαν επίσης χρυσά νομίσματα σε ονομαστικές αξίες 1 *τσεκίνο*, ½ και 1 *σοβράνο* και 1 *ντόπια*. Η Εντεύθεν των Άλπεων Δημοκρατία εξέδωσε χρυσά νομίσματα των 20 λιρών, ενώ η Πέραν των Άλπεων Δημοκρατία εξέδωσε αργυρά νομίσματα 30 σολδίων και 1 σκούδου.

Βιβλιογραφικές αναφορές
-----------------------

1. ↑  Kelly, Patrick (1821). «The Universal Cambist, and Commercial Instructor: Being a Full and Accurate Treatise on the Exchanges, Monies, Weights and Measures of All Trading Nations and Their Colonies; with an Account of Their Banks, Public Funds, and Paper Currencies».
Η **Σκρλάτιτσα** (*Škrlatica*), γνωστή και από παλαιά ως *Suhi plaz* (= «Ξηρή χιονοστιβάδα»), είναι βουνό και κορυφή των Ιουλιανών Άλπεων, στη Σλοβενία. Με υψηλότερο σημείο σε υψόμετρο 2.740 μέτρα, είναι η δεύτερη υψηλότερη κορυφή της Σλοβενίας (μετά το Όρος Τρίγκλαβ) και η τρίτη υψηλότερη όλων των Ιουλιανών Άλπεων (μόλις 14 μέτρα χαμηλότερη από το Τζοφ ντι Μοντάζιο). Βρίσκεται σε γεωγραφικές συντεταγμένες πλάτος 46°26′ Βόρειο και μήκος 13°49′ Α.

Το όνομα του βουνού είναι το θηλυκό του σλοβενικού επιθέτου *škrlat*, που σημαίνει «πορφυρός», μια αναφορά στην εντυπωσιακή απόχρωση της απότομης βορειοδυτικής πλευράς του στο κοκκινωπό φως του ηλιοβασιλέματος. Το εναλλακτικό όνομα *Suhi plaz* αναφέρεται σε μια συλλογή συντριμμάτων κάτω από την απότομη πλαγιά του Spodnji Rokav.

Η πρώτη καταγεγραμμένη ανάβαση στην κορυφή Σκρλάτιτσα έγινε στις 24 Αυγούστου 1880 από τη νότια πλευρά, από τρεις ορειβάτες: τον Γιούλιους Κούγκυ, τον ορειβατικό οδηγό Αντρέι Κόματς και τον κυνηγό Ματίγια Κραβάνια.

Παραπομπές
----------

Εξωτερικοί σύνδεσμοι
--------------------

* Η Σκρλάτιτσα στο *hribi.net*
Το **Γιουνάιτεντ Σόκερ Λιγκ** (αγγλικά: *United Soccer League*, **USL**), πρώην *USL Pro*, είναι επαγγελματικό πρωτάθλημα ποδοσφαίρου ανδρών στις Ηνωμένες Πολιτείες και τον Καναδά που ξεκίνησε την εναρκτήρια αγωνιστική περίοδο το 2011. Το USL είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ.

Το πρωτάθλημα ανήκει και διοικείται από την United Soccer Leagues (USL) και σχηματίστηκε ως αποτέλεσμα της συγχώνευσης της Φερστ με τη Σέκοντ Ντιβίζιον της USL μετά την αμφιλεγόμενη αγωνιστική περίοδο του 2010, κατά την οποία η Φερστ Ντιβίζιον και το Νορθ Αμέρικαν Σόκερ Λιγκ δεν επικυρώθηκαν από την Ποδοσφαιρική Ομοσπονδία των ΗΠΑ (USSF), με αποτέλεσμα την προσωρινή σύσταση της Ντιβίζιον 2 Προ Λιγκ. Η συγχώνευση έγινε με σκοπό την εδραίωση της θέσης της USL στο αμερικανικό επαγγελματικό ποδόσφαιρο και στην επικέντρωση της στη σταθερότητα, την εμπορική και επαγγελματική ανάπτυξη του ποδοσφαίρου σε τέσσερις κύριες περιοχές σε όλες τις Ηνωμένες Πολιτείες και τον Καναδά.

Τον Ιανουάριο του 2013, η USL και η MLS κατέληξαν σε συμφωνία για τη συγχώνεση της Προ Λιγκ του USL με την Ριζέρβ Λιγκ του MLS, κυρίως για τη βελτίωση της ανάπτυξης των παικτών στη Βόρεια Αμερική, την ενίσχυση του ανταγωνισμού και τη δημιουργία δεσμών μεταξύ των τμημάτων της αμερικανικής ποδοσφαιρικής πυραμίδας. Αυτή η πολυετής συμφωνία ενθαρρύνει τις ομάδες του MLS και της Προ Λιγκ και τους δανεισμούς παικτών, με στόχο να έχουν περισσότερα παιχνίδια στα πόδια τους. Από το Μάρτιο του 2017, 22 ομάδες του USL συνδέονται με τις ομάδες του MLS, ενώ η Μινεσότα Γιουνάιτεντ έχει σύνδεση με το USL.

Παραπομπές
----------

1. ↑  «U.S. Soccer Board of Directors Grants Provisional Division II Status to NASL and USL». U.S. Soccer. January 6, 2017.. Ανακτήθηκε στις January 7, 2017.
2. ↑  «USL Restructures Professional Division». www.uslsoccer.com. September 8, 2010. Αρχειοθετήθηκε από το πρωτότυπο στις October 11, 2010.. Ανακτήθηκε στις September 8, 2010.
3. ↑  «MLS, USL Pro reach deal on restructured Reserve League». www.mlssoccer.com. January 23, 2013. Αρχειοθετήθηκε από το πρωτότυπο στις 2013-01-26.. Ανακτήθηκε στις January 27, 2013.
4. ↑  «USL PRO & MLS Announce Partnership». www.uslpro.uslsoccer.com. January 23, 2013. Αρχειοθετήθηκε από το πρωτότυπο στις 2013-01-26.. Ανακτήθηκε στις February 7, 2013.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα United Soccer League  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στη Βιοχημεία με τον όρο **ισοηλεκτρικό σημείο**, (isoelectric point), με διεθνή σύντμηση **IEP** ή **pI**, χαρακτηρίζεται η τιμή **pH** ενός αμφοτερικού διαλύματος όταν σε κατάσταση ηλεκτρικής ουδετερότητάς του η ιονική κατάσταση ενός αμινοξέος σ΄ αυτό παρουσιάζει ένα διπολικό ιόν.

Γενικά σε καθένα αμινοξύ υπάρχει μια και μόνη χαρακτηριστική τιμή pH, για ένα διάλυμα, όπου η τάση να ιονίζει αυτό ως βάση φέρεται να εξισορροπείται από τη τάση να το ιονίζει ως οξύ. Ακριβώς στη τιμή αυτή του pH το αμινοξύ συμπεριφέρεται ως ουδέτερο, δηλαδή ούτε ως ανιόν αλλά ούτε και ως κατιόν, με συνέπεια το καθαρό φορτίο να παρουσιάζεται μηδενικό, οπότε και δεν μετακινείται σ΄ ένα ηλεκτρικό πεδίο.

Στις μεμονωμένες πρωτεΐνες υφίσταται επίσης χαρακτηριστική τιμή pH στην οποία το μόριό τους είναι ηλεκτρικά ουδέτερο. Στο σημείο αυτό που λέγεται *ισοηλεκτρικό σημείο* η διαλυτότητα της πρωτεΐνης είναι η μικρότερη δυνατή από οποιαδήποτε άλλη τιμή του pH γι΄ αυτό και πολλές καθιζάνουν ακριβώς σ΄ αυτό το σημείο. Γενικά οι πρωτεΐνες στα κύτταρα δεν βρίσκονται στο ισοηλεκτρικό τους σημείο.  
 
Το ισοηλεκτρικό σημείο των πρωτεϊνών μπορεί να καθοριστεί σε μια σειρά διαλυμάτων με διαφορετικό pH με το να βρεθεί για παράδειγμα το σημείο της μέγιστης θολότητας του διαλύματος.

Έχοντας υπόψη το ισοηλεκτρικό σημείο των διαφόρων πρωτεϊνών μπορεί εύκολα να επιχειρηθεί ο χωρισμός τους από μίγματα με κλασματική ιζηματοποίηση με χρήση π.χ. θειικού αμμωνίου, οπότε το pH του διαλύματος στη περίπτωση αυτή προσαρμόζεται ακριβώς με το ισοηλεκτρικό σημείο της εκάστοτε πρωτεΐνης.

* Το ισοηλεκτρικό σημείο λαμβάνει τιμή την εκάστοτε τιμή pH όπου παρατηρείται αυτό κρινόμενο έτσι και ως μονάδα μέτρησης. Για παράδειγμα το pI της γλυκίνης είναι 6.0.
Ο **Σεμπαστιάν Αλέ** (22 Ιουνίου 1994) είναι Ιβοριανός-Γάλλος ποδοσφαιριστής ο οποίος αγωνίζεται ως επιθετικός για λογαριασμό του Μπορούσια Ντόρτμουντ και της εθνικής Ακτής Ελεφαντοστού.

Γεννημένος στη Γαλλία, ξεκίνησε την καριέρα του από την Ωσέρ και το 2015 δόθηκε δανεικός στην Ουτρέχτη, από την οποία αποκτήθηκε μόνιμα. Μετά από δύο χρόνια στην Ολλανδία αποκτήθηκε από την Άιντραχτ Φραγκφούρτης, με την οποία κατέκτησε το κύπελλο Γερμανίας το 2018. Το 2019 αποκτήθηκε από την Γουέστ Χαμ που μπορούσε να φτάσει τα 50 εκατομμύρια ευρώ με τα μπόνους και αποτέλεσε ρεκόρ για τον σύλλογο. Τον Ιανουάριο του 2021 επέστρεψε στην Ολλανδία για λογαριασμό του Άγιαξ, έναντι 22,5 εκατομμυρίων ευρώ. Τον Σεπτέμβριο του 2021 έγινε ο πρώτος παίκτης μετά τον Μάρκο φαν Μπάστεν που σκόραρε 4 τέρματα στο ντεμπούτο του στην διοργάνωση. Στη φάση των ομίλων σκόραρε σε όλους τους αγώνες, σημειώνοντας 10 γκολ. Τον Ιούλιο του 2022 τον απέκτησε η Μπορούσια Ντόρτμουντ για 31,4 εκατομμύρια ευρώ χωρίς τα μπόνους.

Κατά τη διάρκεια της προετοιμασίας τον Ιούλιο του 2022, η Ντόρτμουντ εξέδωσε ανακοίνωση κάνοντας γνωστό πως ο Αλέ διαγνώστηκε με όγκο στους όρχεις. Μετά από χημειοθεραπείες και δύο χειρουργεία, επέστρεψε τον Ιανουάριο του 2023 στις προπονήσεις της ομάδας και στο φιλικό της 13ης Ιανουαρίου με την Βασιλεία πέτυχε χατ-τρικ σε διάστημα επτά λεπτών, διαμορφώνοντάς το τελικό 6-0.

Ο Αλέ εκπροσώπησε τη Γαλλία σε επίπεδο Κ-21, αλλά το 2020 κλήθηκε από την Ακτή Ελεφαντοστού, πατρίδα της μητέρας του.

Παραπομπές
----------

1. ↑  (πολλαπλές γλώσσες) *Transfermarkt*. 181375. Ανακτήθηκε στις 9  Οκτωβρίου 2017.
2. 1 2  (πολλαπλές γλώσσες) *Transfermarkt*.
3. ↑  «West Ham break club record with £45m purchase of Sébastien Haller». *the Guardian* (στα Αγγλικά). 17 Ιουλίου 2019. Ανακτήθηκε στις 29 Οκτωβρίου 2021.
4. ↑  Flood, George (8 Ιανουαρίου 2021). «Confirmed: Haller joins Ajax just 18 months after record West Ham move». *www.standard.co.uk* (στα Αγγλικά). Ανακτήθηκε στις 29 Οκτωβρίου 2021.
5. ↑  «Haller scores four as Ajax beat Sporting» (στα αγγλικά). *BBC Sport*.. Ανακτήθηκε στις 2021-10-29.
6. ↑  Team, Onsports (7 Δεκεμβρίου 2021). «Άγιαξ-Σπόρτινγκ Λισαβόνας: Ιστορική επίδοση του Αλέ – Ισοφάρισε ρεκόρ του Κριστιάνο». *Onsports.gr*. Ανακτήθηκε στις 16 Δεκεμβρίου 2021.
7. ↑  «Στην Ντόρτμουντ ο Αλέ: Ακόμα μια περήφανη πώληση για τον Άγιαξ (Pic)». *in.gr*. 6 Ιουλίου 2022. Ανακτήθηκε στις 12 Ιουλίου 2022.
8. ↑  «Ο Αλέ έκανε χατ-τρικ σε επτά λεπτά κόντρα στην Βασιλεία! (video)». *agones.gr*. Ανακτήθηκε στις 19 Ιανουαρίου 2023.
9. ↑  «West Ham's Haller and Wolves' Boly handed maiden invitation to Ivory Coast national team | Goal.com». *www.goal.com*. Ανακτήθηκε στις 29 Οκτωβρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6115161763131322560008
* GND: 123062497X

 |

 |
Συντεταγμένες: 49°40′54.36″N 5°49′13.08″E﻿ / ﻿49.6817667°N 5.8203000°E﻿ / 49.6817667; 5.8203000

Ο **Σεμουά** (γαλλικά: Semois, βαλλωνικά: *Simwès*, γερμανικά: *Smwès*, *Semoy* ή *Sesbach*, λουξεμβουργιανά της Αρλόν: *Setzbaach*) είναι ποταμός που ρέει από τα υψίπεδα των Αρδεννών του Βελγίου και της Γαλλίας προς το Μεύση, του οποίου είναι δεξιός παραπόταμος.

Η πηγή του Σεμουά βρίσκεται στην Αρλόν της Βαλλωνίας, στη βελγική επαρχία του Λουξεμβούργου, κοντά στα σύνορα με το Μεγάλο Δουκάτο του Λουξεμβούργου. Ρέοντας σε μια περίπου δυτική κατεύθυνση, εισέρχεται στη Γαλλία αφού περάσει από το βελγικό χωριό Μποάν συρ Σεμουά και σχηματίζει περίπου 2 χιλιόμετρα των συνόρων Βελγίου-Γαλλίας. Ενώνεται με τον Μευσή 24 χιλιόμετρα πιο κατάντη στο Μοντερμέ. Το συνολικό μήκος του ποταμού είναι 210 χιλιόμετρα.

Η παλαιότερη τεκμηρίωση του ονόματος, ως *Sesmara*, χρονολογείται από τον 2ο αιώνα μ.Χ. Αυτό συνέβη πριν η περιοχή αυτή επηρεαστεί από σημαντική γερμανική μετανάστευση. Οι μεσαιωνικές μορφές περιλαμβάνουν τα *Sesomirs* (664), *Sesmarus* (950), *Sesmoys* (1104) και *Semoir* (1244).

Ο ποταμός έχει δώσει το όνομά του σε μια ποικιλία καπνού που καλλιεργείται στην περιοχή.

 Ο Σεμουά κοντά στο Φλορανβίλ

Παραπομπές
----------

1. 1 2  Scheffel, Richard L. επιμ. (1980). *Natural Wonders of the World*. Η.Π.Α.: Reader's Digest Association, Inc. σελίδες 340. ISBN 0-89577-087-3.
2. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235648690
* GND: 4355537-8
* BNF: cb11986510n (data)

 |

 |
Διακήρυξη του αρχιραββίνου, Ραβ Αβραάμ Γιτζάκ ΧαΚοέν Κουκ, για τη σημασία του σεμιτάχ
Το **σαμπατικό (σαββατικό) έτος** (*shmita* εβραϊκά: שמיטה‎, κυριολεκτικά "ανακούφιση") επίσης *σεβίιτ* (εβραϊκά: שביעית‎, κυριολεκτικά "έβδομο") είναι το έβδομο έτος ενός επταετούς αγροτικού κύκλου εντεταλμένο από το Τορά για τη Γη του Ισραήλ και παρατηρείται στον σύγχρονο Ιουδαϊσμό.

Κατά τη διάρκεια του *σεμιτάχ*, η γη μένει χέρσα (αγρανάπαυση) και απαγορεύεται κάθε είδους γεωργική δραστηριότητα, όπως το όργωμα, το φύτεμα και το σόδιασμα από τον εβραϊκό νόμο *χαλακά*. Άλλες καλλιεργητικές τεχνικές (όπως το πότισμα, η λίπανση, το βοτάνισμα, ο ψεκασμός, το κλάδεμα και το κούρεμα) είναι δυνατόν να πραγματοποιούνται προληπτικά μόνο, όχι για να βελτιωθεί η ανάπτυξη των δέντρων ή άλλων φυτών. Επιπλέον, οι καρποί που αναπτύσσονται αφεαυτού θεωρούνται *χέφκερ* (χωρίς ιδιοκτήτη) και μπορεί να τους συλλέξει οποιοσδήποτε. Αρκετοί νόμοι, επίσης, εφαρμόζονται για το εμπόριο, την κατανάλωση και τη διάθεση προϊόντων του *σεμιτάχ*. Όλα τα χρέη, εκτός από εκείνα, των ξένων διαγράφονται.

Το κεφ. 25 του *Λευιτικού* υπόσχεται άφθονες σοδειές για εκείνους που παρακολουθούν το *σεμιτάχ* και περιγράφει την τήρησή του ως δοκιμασία θρησκευτικής πίστης. Δεν υπάρχουν ιδιαίτερα στοιχεία για την τήρηση του *σεμιτάχ* στη βιβλική ιστορία και πιθανώς είναι νόμος που αγνοείτο.

Σημειώσεις παραπομπές
---------------------

1. ↑  Το λήμμα ενσωματώνει κείμενο από το Easton's Bible Dictionary (1897), έκδοση που είναι πλέον σε καθεστώς δημόσιας κυριότητας. Κατά τη διάρκεια του σαββατικού ή σαμπατικού έτους, σύμφωνα με τον νόμο του Μωυσή, η γη έπρεπε να μείνει χέρσα (*Λεβ*. 25:2–7, *Εξ*. 23:10, 11, 12 και *Λεβ*. 26:34, 35). Ό,τι αναπτυσσόταν σε σαββατικό έτος δεν ανήκε στον ιδιοκτήτη της γης αλλά στους φτωχούς και τους ξένους και τα ζωντανά του αγρού
2. ↑  *Δευτ*. 15:1–11.
3. ↑  Easton's Bible Dictionary (1897)

Εξωτερικοί σύνδεσμοι
--------------------

* «Religion: Shmita: 5712». *Time*. October 20, 1952. . (απαιτείται συνδρομή)
* Dayan Dr. I. Grunfeld (1972). *Shemittah and Yobel*. Soncino Press. ISBN 0-900689-91-9.
* Rabbi David Seidenberg. «Genesis, Covenant, Jubilee, Shmitah and the Land Ethic». Jewcology.
* Eli Ashkenazi. «As shmita ends, gardeners gear up for hard work». *Haaretz*. .
**Ζεστό παγωτό** (πολωνικά: ciepłe lody‎) είναι πολωνικό επιδόρπιο φτιαγμένο από μους με βάση το ασπράδι αυγού με σιρόπι, σοκολάτα ή άλλη επικάλυψη, το οποίο παρουσιάζεται σε ένα κύπελλο βάφλας. Μοιάζει με παγωτό μηχανής και ως εκ τούτου δίνει το όνομα στο επιδόρπιο. Είναι σχετικά φθηνό και έχει επίσης υψηλή περιεκτικότητα σε θερμίδες.

Η πολωνική εφημερίδα *Wprost* γράφει ότι το ζεστό παγωτό ήταν εφεύρεση των διατροφολόγων της Λαϊκής Δημοκρατίας της Πολωνίας, ένα από τα υποκατάστατα τροφίμων, μαζί με την *Polo Cockta*. Η παραγωγή του αναβίωσε στη σύγχρονη Πολωνία ως μέρος της νοσταλγίας της ΛΔΠ.

Παρόμοιες λιχουδιές μαρσμέλοου με επικάλυψη σοκολάτας, συμπεριλαμβανομένων του γερμανικού *Schokoküsse*, του δανικού *Flødeboller* και του ισραηλινού *Κρεμπό*, ονομάστηκαν επίσης «ζεστό παγωτό» στην Πολωνία. 

Στην Ουγγαρία, ένα παρόμοιο επιδόρπιο ονομάζεται *télifagyi* («χειμερινό παγωτό»). Εφευρέθηκε και έφτασε στο αποκορύφωμα της δημοτικότητάς του κατά τη διάρκεια του κομμουνισμού, αλλά εξακολουθεί να είναι ευρέως διαθέσιμο.

Δείτε επίσης
------------

* Κατάλογος πολωνικών επιδορπίων

Παραπομπές
----------

1. ↑  «Ciepłe lody». *Cupcake Factory* (στα Πολωνικά). 19 Φεβρουαρίου 2014. Ανακτήθηκε στις 24 Αυγούστου 2017.
2. ↑  «Kapitan Żbik na tropie oranżady». *WPROST.pl* (στα Πολωνικά). 14 Μαρτίου 2003. Ανακτήθηκε στις 24 Αυγούστου 2017.
3. ↑  Télifagyi
Στη φυσική **ζεύγος δυνάμεων** καλούνται δύο δυνάμεις F και F' των οποίων η ροπή είναι ίδια προς οποιοδήποτε σημείο του επιπέδου τους.

Απλό ζεύγος δυνάμεων
--------------------

Απλό ζεύγος δυνάμεων αποτελούν δύο δυνάμεις με ίδιο μέτρο, αντίθετη φορά και παράλληλους φορείς που απέχουν μεταξύ τους απόσταση d. 

### Ροπή ζεύγους δυνάμεων

Η ροπή ενός ζεύγους δυνάμεων {\displaystyle \mathbf {F\_{1}} ,\mathbf {F\_{2}} } μέτρου F ως προς σημείο Α που απέχει {\displaystyle \mathbf {r\_{1}} } από την F και {\displaystyle \mathbf {r\_{2}} } από την F' είναι ίση με:

  

{\displaystyle \tau \_{(A)}=\tau \_{1}+\tau \_{2}=\|\mathbf {F\_{1}} \times \mathbf {r\_{1}} \|+\|\mathbf {F\_{2}} \times \mathbf {r\_{2}} \|=Fr\_{1}+Fr\_{2}=F(r\_{1}+r\_{2})=Fd}
όπου {\displaystyle d=r\_{1}+r\_{2}}

Γραφική απεικόνιση
------------------

Γραφική Απεικόνιση Ζεύγους Δυνάμεων. Διάγραμμα {\displaystyle \tau =f(r)} 
Έστω r το μήκος του φορέα. Η αλγεβρική τιμή της ροπής της πρώτης δύναμης ισούται με {\displaystyle \tau \_{1}(r)=Fr}. Αν d η απόσταση μεταξύ των σημείων αναφοράς τότε η αλγεβρική τιμή της ροπής της δεύτερης δύναμης ισούται με {\displaystyle \tau \_{2}(r)=F(d-r)}. Προσθέτοντας τις δύο συναρτήσεις λαμβάνουμε ότι {\displaystyle \sum \tau =Fd} που είναι **σταθερό**

Αναφορές
--------

1. ↑  Φυσική Θετικής και Τεχνολογικής Κατεύθυνσης Γ' Λυκείου
Συντεταγμένες: 41°24′N 22°48′E﻿ / ﻿41.400°N 22.800°E﻿ / 41.400; 22.800

Το **Γάβροβο** (στα Σλαβ. Габрово) βρίσκεται στο νοτιοανατολικό τμήμα της Βόρειας Μακεδονίας και διοικητικά ανήκει στο δήμο Στρώμνιτσας. Βρίσκεται 15 χιλιόμετρα νοτιοανατολικά της Στρώμνιτσας και απέχει μόλις 7 χιλιόμετρα από τα ελληνικά σύνορα. Κατά την απογραφή του 2002 είχε 339 κατοίκους.

Σύμφωνα με την καταγραφή του D.M Brancoff, La Macédoine et sa Population Chrétienne, Paris 1905 το 1905 κατοικούνταν από 480 Χριστιανούς Πατριαρχικούς και στο χωριό λειτουργούσε Ελληνικό Σχολείο.

Στο Γάβροβο και σε ολόκληρη την γύρω περιοχή, κατά τη διάρκεια του Μακεδονικού Αγώνα, έδρασε ο Έλληνας Μακεδονομάχος Παντελής Παπαϊωάννου, οπλαρχηγός από το Κολέσινο της Στρώμνιτσας, καθώς και ο οπλαρχηγός Δημήτριος Τσιτσίμης, που διατέλεσε και αρχηγός της *Πολιτοφυλακής Γαβρόβου*.

Αξιοθέατα
---------

Δίπλα στο χωριό Γάβροβο στις πλαγιές της οροσειράς του Μπέλλες υπάρχουν τρεις καταρράκτες γνωστοί με το όνομα «Οι καταρράκτες του Γαβρόβου». Έχουν ύψος από 4 έως 8 μέτρα και βρίσκονται σε απόσταση 1 χιλιομέτρου από το χωριό. 
Η πρόσβαση σε αυτούς είναι πλήρως οργανωμένη, υπάρχουν γέφυρες για ευκολία στην πρόσβαση και έχουν τοποθετηθεί κιόσκια και παγκάκια για την ξεκούραση των επισκεπτών.

Πηγές
-----

* Κρατική Υπηρεσία Στατιστικής της ΠΓΔΜ, Απογραφή 2002
* Πατοκάζ - Οι καταρράκτες του Γαβρόβου στη Στρώμνιτσα[*νεκρός σύνδεσμος*]

Παραπομπές
----------

1. ↑  "Αφανείς Γηγενείς Μακεδονομάχοι", επιστημονκή επιμέλεια Ιωάννης Σ. Κολιόπουλος, Εταιρεία Μακεδονικών Σπουδών (ΕΜΣ), University Studio Press, Θεσσαλονίκη, 2008, σελ. 182

Εξωτερικοί σύνδεσμοι
--------------------

* Δήμος Στρώμνιτσας
H **Γερτρούδη**, γερμ. Gertude (απεβ. 1130/31) από τον Οίκο του Ρότενμπουργκ ήταν κόρη του κόμη του Ρότενμπουργκ και με τον γάμο της έγινε βασίλισσα της Γερμανίας & της Λομβαρδίας.

Ο Κορράδος Γ΄ της Γερμανίας, σύζυγος της Γερτρούδης. Από το *Βασιλικό Χρονικό της Κολωνίας* π. 1240).

Βιογραφία
---------

Ήταν κόρη του Ερρίκου κόμη του Ρότενμπουργκ και της Γκέπα του Μέργκενχαϊμ.

Ο άνδρας της Κορράδος το 115 τοποθετήθηκε ως δούκας της Φραγκονίας από τον εκ μητρός θείο του Ερρίκο Ε΄ των Σαλίων βασιλιά της Γερμανίας. Όταν ο θείος του απεβίωσε το 1125, ο Κορράδος ήταν υποψήφιος για τον θρόνο, ωστόσο υποστήριξε την εκλογή του μεγαλύτερου αδελφού του Φρειδερίκου Β΄. Τελικά εξελέγη ο Λοθάριος Β΄ Σούπλινμπουργκ.

Οι δύο αδελφοί είχαν κληρονομήσει τις ιδιωτικές ιδιοκτησίες του θείου τους Ερρίκου Ε΄ και διεκδικούσαν τα εδάφη που εκείνος είχε κερδίσει κατά τη βασιλεία του. Αυτά όμως διεκδικούσε και ο Λοθάριος Β΄. Η σύγκρουση έληξε με την εκλογή του Κορράδου το 1127 ως βασιλιά της Γερμανίας. Έγινε ο Κορράδος Γ΄ και η Γερτρούδη στέφθηκε βασίλισσα. Η διένεξη πάντως συνεχίστηκε ως το τέλος του Κορράδου Γ΄.

Οικογένεια
----------

Παντρεύτηκε π. το 1115 τον Κορράδο Γ΄ των Χοενστάουφεν βασιλιά της Γερμανίς & της Λομβαρδίας και είχε τέκνα:

* Μπέρτα, ηγουμένη του αββαείου του Έρσταϊν το 1153.
* Γκέρτρουντ.
* Αγνή;, παντρεύτηκε τον Ιζιασλάβ Β΄ των Ρουρικιδών μεγάλο πρίγκιπα του Κιέβου.

Ο Κορράδος Γ΄ από τη δεύτερη σύζυγό του απέκτησε δύο τέκνα και από την ερωμένη του πέντε νόθα.

Παραπομπές
----------

1. ↑  Leo van de Pas: (Αγγλικά) *Genealogics*. 2003.

Πηγές
-----

* Cawley, Charles, KONRAD III 1138-1152, Medieval Lands database, Foundation for Medieval Genealogy,[self-published source][better source needed] in Cawley, Charles, Medieval Lands: A prosopography of medieval European noble and royal families.
* Marek, Miroslav. "A listing of descendants of Frederick I, Duke of Swabia". Genealogy.EU.[self-published source][better source needed]
Ο **Σκούλκιλ** (*Schuylkill River*) είναι ποταμός που ρέει προς τα νοτιοανατολικά στην ανατολική Πενσυλβάνια. Αρκετοί παραπόταμοί του αποστραγγίζουν μεγάλα τμήματα της ανθρακοφόρου περιοχής της πολιτείας αυτής. Ο Σκούλκιλ έχει μήκος 217 χιλιόμετρα, από το Πότσβιλ μέχρι τη Φιλαδέλφεια, όπου χύνεται στον Ποταμό Ντέλαγουερ ως ένας από τους μεγαλύτερους παραποτάμους του.

Το 1682 ο Γουίλιαμ Πεν επέλεξε την αριστερή όχθη της συμβολής και ίδρυσε εκεί την πόλη της Φιλαδέλφειας, πάνω σε γη που αγόρασε από τη φυλή Ινδιάνων Ντέλαγουερ.

Παραπομπές
----------

1. ↑  U.S. Geological Survey. National Hydrography Dataset high-resolution flowline data. The National Map Αρχειοθετήθηκε 2012-03-29 στο Wayback Machine. accessed April 1, 2011

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85118517

 |

 |
**Θερμιδομετρία** ονομάζεται η μέτρηση της ποσότητας της θερμότητας που εκλύεται ή απορροφάται κατά τις θερμικές μεταβολές των σωμάτων και ειδικότερα η μέτρηση της ειδικής θερμότητας αυτών.

Η Θερμιδομετρία θεωρεί τη θερμότητα ως φυσικό σταθμητό μέγεθος όπου και χρησιμοποιεί ορισμένες θερμικές μονάδες που ορίζονται με βάση τη μεταβολή της θερμοκρασίας των διαφόρων σωμάτων και ιδίως του νερού όταν αυτό θερμαίνεται ή ψύχεται. Οι μονάδες αυτές είναι η θερμίδα και τα παράγωγά της.

Η μέτρηση των ποσοτήτων της θερμότητας και γενικά η Θερμιδομετρία στηρίζεται σε δύο βασικές αρχές:

1. **Αρχή των αντιστρόφων μεταβολών**: Το ποσό της θερμότητας που παράγεται ή απορροφάται κατά τη μεταβολή της θερμοκρασίας είναι ανάλογο προς τη μάζα του σώματος και ανάλογο προς τη μεταβολή της θερμοκρασίας.
2. **Αρχή της ισότητας των θερμικών ανταλλαγών** (σε θερμικά μονωμένο σύστημα): Το ποσό της θερμότητας που απορροφάται με την ανύψωση της θερμοκρασίας ενός σώματος κατά ορισμένους βαθμούς, είναι ίσο με το ποσό της θερμότητας που αποδίδεται, όταν ψυχθεί το σώμα, κατά ίδιο αριθμό βαθμών.

Οι θερμιδομετρικές εργασίες γίνονται με ειδικές συσκευές που ονομάζονται θερμιδόμετρα. Από τις μεθόδους που ακολουθούνται για τις θερμιδομετρικές μετρήσεις, άλλες στηρίζονται στη θερμοκρασιακή μεταβολή και άλλες σε θερμικές μεταβολές όπως είναι η τήξη, η καύση ή η εξαέρωση κ.λπ. Γενικά όμως παρατηρούνται τρεις κυρίως ομάδες μεθόδων:

* η μέθοδος των μιγμάτων, ή μέθοδος θερμοκρασιακών μεταβολών.
* η μέθοδος μεταβολής φάσης και
* οι ηλεκτρικές θερμιδομετρικές μέθοδοι, με τις οποίες επιτυγχάνονται μετρήσεις της ειδικής θερμότητας των στερεών, των ρευστών, της λανθάνουσας θερμότητας ατμοποίησης υγρών.

Ειδική περίπτωση αποτελεί η ηλεκτρική θερμιδομετρία που βασίζεται στο φαινόμενο Πελτιέ (Peltier).

Η πλέον βασική δυσχέρεια στη Θερμιδομετρία είναι οι "παρασιτικές" θερμικές συναλλαγές που παρατηρούνται μεταξύ του συστήματος έρευνας και του περιβάλλοντος λόγω ακτινοβολίας, ή αγωγής ή μεταφοράς. Για τον περιορισμό αυτών γίνεται χρήση ανακλαστικών τοιχωμάτων και μονωτικών. Συνηθέστερα, εφόσον είναι δυνατόν, οι μετρήσεις πραγματοποιούνται στο κενό, ενώ το εξωτερικό περίβλημα διατηρείται στην ίδια θερμοκρασία με το σύστημα.
Ο **Ιζάρκο** (ιταλικά: *Isarco*, γερμανικά: *Eisack*) είναι ποταμός της βορειοανατολικής Ιταλίας στην περιφέρεια Τρεντίνο-Άλτο Άντιτζε. Έχει μήκος 95,5 χλμ. η λεκάνη απορροής του καταλαμβάνει έκταση 4.202 τετραγωνικά χλμ και έχει μέση ροή 78 m³/s. 

Πηγάζει στα 2000 μέτρα υψόμετρο από την περιοχή του περάσματος Μπρέννερο των Ανατολικών Άλπεων, στην *Άνω κοιλάδα Ιζάρκο* κοντά στα σύνορα με την Αυστρία. Στο ξεκίνημα του είναι ένα μικρό ρυάκι που πέφτει από καταρράκτη και στην πορεία δέχεται τα νερά πολλών παραποτάμων όπως οι Ρίο Γκαρντένα, Ταλβέρα, Έγκα, Ρίο Μπρία, Φλέρες και άλλοι μικρότεροι. Μετά από πορεία 90 περίπου χιλιομέτρων χύνεται στον Αδίγη, του οποίου αποτελεί παραπόταμο. Στην πορεία του περνά από την ομώνυμη κοιλάδα Βαλ Ιζάρκο και τις πόλεις Μπρεσανόνε, Βιπιτένο, Μπολτσάνο και Κιούζα.

Παραπομπές
----------

* Σελίδα για τον Ιζάρκο, Επαρχία Μπολτσάνο

Εξωτερικοί σύνδεσμοι
--------------------

* Πολυμέσα σχετικά με το θέμα  Eisack στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2875148574388724430001
* LCCN: sh85068333
* GND: 4013995-5
* BNF: cb12360651r (data)

 |

 |
Η **Σεντ Μίρεν** είναι σκωτσέζικη επαγγελματική ποδοσφαιρική ομάδα, με έδρα το Πέισλι στο Ρένφριουσάιρ. Ιδρύθηκε το 1877 και έχει δύο παρατσούκλια, το "Buddiews" ("Φιλαράκια") και Saints (Άγιοι). 

Έχει κερδίσει το Κύπελλο Σκωτίας 3 φορές (1926, 1959, 1987), το Λιγκ Καπ Σκωτίας το 2013 και το Κύπελλο του Ρένφριουσάιρ 54 φορές. Έχει συμμετάσχει 4 φορές σε ευρωπαϊκές διασυλλογικές διοργανώσεις: στο Κύπελλο Κυπελλούχων τη σεζόν 1987-88 και στο Κύπελλο ΟΥΕΦΑ τις σεζόν 1980-81, 1983-84, 1985-86.

Έδρα της ομάδας είναι το Σεντ Μίρεν Παρκ, το οποίο από το 2009 αναφέρεται στο 8.023 θέσεων στάδιο που βρίσκεται στο Γκρίνχιλ Ρόουντ, στο Πέισλι. Μεταξύ 1894-2009, το όνομα Σεντ Μίρεν Παρκ, ανταποκρινόταν στο πρώην γήπεδο της ομάδας που βρισκόταν στην τότε οδό Λαβ.
Ο **Γεώργιος Χ. Στεφανόπουλος** (1904-2000) ήταν Έλληνας πολιτικός, ο οποίος διετέλεσε βουλευτής Ηλείας.

Γεννήθηκε στον Πύργο Ηλείας και ήταν γιος του Χρήστου Στεφανόπουλου, γόνου της ιστορικής οικογένειας των Στεφανόπουλων. Σπούδασε νομικά στο πανεπιστήμιο Αθηνών και ιδιώτευσε για μερικά χρόνια ως δικηγόρος στον Πύργο. Το 1952 εκλέχτηκε βουλευτής Ηλείας με τον Ελληνικό Συναγερμό ενώ το 1961, 1963 και το 1964 με την Ένωση Κέντρου. Το 1961 παραιτήθηκε υπέρ του αδελφού του Στεφάνου, προκειμένου να καταλάβει βουλευτική έδρα ως πρώτος επιλαχών στην Ηλεία. Διατέλεσε υπουργός Συγκοινωνιών και Γεωργίας στην κυβέρνηση Τσιριμώκου.

Ήταν αδελφός του πρωθυπουργού Στέφανου Χ. Στεφανόπουλου και ανιψιός του Ανδρέα Στεφανόπουλου.

Κηδεύτηκε στις 13 Δεκεμβρίου 2000 από τον Μητροπολιτικό ναό Αγίου Νικολάου Πύργου. Κατέλιπε τη σύζυγό του, Άννα, και ανίψια.

Παραπομπές
----------

1. ↑  Η Καθημερινή, Κοινωνικά, φύλλο 13ης Δεκεμβρίου 2000.
Η **Γερτρούδη**, γερμ.: Gertrude von Baden von Zähringen (πριν από το 1160 - πριν από το 1225) ήταν κόρη του μαργράβου του Μπάντεν και με τον γάμο της έγινε κόμισσα του Ντάγκσμπουργκ.

Βιογραφία
---------

Ήταν η μόνη κόρη του Χέρμαν Γ΄ μαργράβου του Μπάντεν και της συζύγου του Μπέρτας του Tύμπινγκεν.

Οικογένεια
----------

Παντρεύτηκε το 1180 με τον Αλβέρτο Β΄ του Ντάγκσμπουργκ (1212). Μαζί του είχε δύο γιους, τον Ερρίκο και τον Γουλιέλμο, και μία κόρη, τη Γερτρούδη (1225). Και οι δύο γιοι σκοτώθηκαν σε μία κονταρομαχία (turnois) στο Άνταϊν το 1202, έτσι ώστε ο ευγενής Οίκος του συζύγου της, αυτός των Eτιχονιδών, εξέλιπε από άρρενα μέλη με το τέλος του Αλβέρτου Β΄ το 1211. Αυτό άφησε την κόρη της Γερτρούδη ως κληρονόμο της κομητείας του Ντάγκσμπουργκ.

Η κόρη της Γερτρούδη παντρεύτηκε το 1206 στον πρώτο της γάμο με τον Θεοβάλδο Α΄ δούκα της Λωρραίνης  Το 1217 παντρεύτηκε τον δεύτερο σύζυγό της, τον Θεοβάλδο Δ΄ κόμη της Καμπανίας, ο οποίος ήταν επίσης βασιλιάς της Ναβάρρας από το 1234 ως Θεοβάλδος Α΄. Ο Θεοβάλδος ωστόσο την απέπεμψε (διαζεύχθηκε) πριν το 1223. Έτσι αυτή το 1224 παντρεύτηκε τον τρίτο σύζυγό της Σίμωνα Γ΄ του Λάινινγκεν και του Ζάαρμπυκεν (απεβ. 1234/36), γιο του Φρειδερίκου Β΄ κόμη του Λάινινγκεν και του Ζάαρμπρυκεν. Όταν απεβίωσε άτεκνη, ο τρίτος σύζυγός της Σίμων Γ΄ του Λάινινγκεν κληρονόμησε την κομητεία του Ντάγκσμπουργκ, δημιουργώντας έτσι τον κλάδο Λάινινγκεν-Ντάγκσμπουργκ.

Βιβλιογραφικές αναφορές
-----------------------

1. ↑  Buchheit 2016, σελ. 299.

Πηγές
-----

* ΒBuchheit, Nicolas (2016). «A Geography of Power: The Hospitallers in the Territorial Policies of the Bishops of Strasbourg in Lower Alsace in the Thirteenth Century». Στο: Edbury, Peter. *The Military Orders: Politics and Power*. Volume V. Routledge.

Εξωτερικοί σύνδεσμοι
--------------------

* Gertrud στο Μεσαιωνικό Έργο